Diari Oficial de la Generalitat Valenciana


Sumari del DOGV 5175, del 12-01-2006 (2006/91)

Informació pública del projecte d'urbanització i reparcel·lació forçosa relatiu a l'àmbit del Programa per al Desenvolupament d'Actuació Integrada del Sector 05 del terme municipal de Nules.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5175

Data del DOGV
:   12-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/91


Organisme emissor
:   Agrupació d'Interés Urbanístic Sector 05 Industrial de Nules

Tipus de document
:   Anunci

Informació pública del projecte d'urbanització i reparcel·lació forçosa relatiu a l'àmbit del Programa per al Desenvolupament d'Actuació Integrada del Sector 05 del terme municipal de Nules. [2006/A91]
  
L'Agrupació d'Interés Urbanístic Sector 05 Industrial de Nules, en la seua condició d'agent urbanitzador, ha formulat projectes d'urbanització i de reparcel·lació forçosa relatiu a l'àmbit del programa per al desenvolupament d'actuació integrada del sector 5 del municipi de Nules segons el que preveuen els articles 66.2.a i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que establix l'article 48.1.c, en relació amb els articles 46.3 i 69, tots ells de la llei esmentada, se sotmet el referit projecte a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, durant el qual els interessats podran formular les al·legacions que els convinguen segons dret i podran presentar-les davant el Registre General de l'Ajuntament de Nules.
  
En el mateix termini de 20 dies:
  
a) Es podrà consultar el document protocol·litzat a la Notaria de Fernando Márquez Lerga, situada al carrer de Santa Teresa, 3, baixos, de Nules.
  
b) Es podrà comparéixer a la Notaria esmentada per tal d'obtindre una còpia de l'acta de protocol·lització del projecte o sol·licitar que se li mostre.
  
c) Es podrà consultar la documentació esmentada, així com l'expedient administratiu a l'Ajuntament de Nules, els dies hàbils en horari d'atenció al públic.
  
De la mateixa manera, els propietaris podran realitzar aquelles actuacions a què es referixen l'article 69.1.d), i 70 d) i e), segon paràgraf, de la llei esmentada.
  
Així mateix, als titulars dels terrenys a l'àmbit de l'anomenada unitat d'execució se'ls comunica que, de conformitat amb l'article 71.3 de la llei esmentada, en el termini dels 10 dies següents a la data en què l'Ajuntament de Nules aprove el projecte, es podrà sol·licitar el canvi de retribució a l'urbanitzador escollint la forma de pagament en metàl·lic, el que s'ha de fer en document públic i adjuntant una garantia real o financera suficient. Si no es formula la sol·licitud en la data referida i davant l'urbanitzador, s'entendrà que la retribució es fa en terrenys.